**Likumprojekta "Grozījumi Enerģijas dzērienu aprites likumā"
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Tiesību akta projekta mērķis ir iekļaut Enerģijas dzērienu aprites likumā (turpmāk – Likums) Latvijas Administratīvo pārkāpumu kodeksā (turpmāk – LAPK) noteikto sodu par enerģijas dzērienu pārdošanu personām, kuras ir jaunākas par 18 gadiem. Projekts stāsies spēkā vienlaikus ar Administratīvās atbildības likumu (precizēto likumprojektu "Administratīvo pārkāpumu procesa likums" (Saeimas reģistrācijas Nr. 16/Lp12)). |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Informatīvais ziņojums *"Nozaru administratīvo pārkāpumu kodifikācijas ieviešanas sistēma"* (Ministru kabineta 2014. gada 22. aprīļa sēdes protokola Nr. 24, 26.§) nosaka uzdevumu ministrijām sagatavot attiecīgus grozījumus likumos, lai ietvertu administratīvo atbildību par pārkāpumiem attiecīgajā jomā.Informatīvais ziņojums "Nozaru administratīvo pārkāpumu kodifikācijas ieviešanas sistēmas īstenošana" (Ministru kabineta 2016.gada 13.decembra sēdes protokola Nr.68, 67.§) nosaka uzdevumu ministrijām sagatavot nepieciešamos grozījumus likumos, izpildes termiņu un kārtību.Ministru kabineta 2014. gada 22. aprīļa sēdes protokola Nr.24, 26.§ 2. un 3. punktā noteiktais (ministrijām, kas atbildīgas par attiecīgo likumprojektu sagatavošanu un virzību, izstrādāt attiecīgos likumprojektus, izstrādātos likumprojektus pirms to izsludināšanas Valsts sekretāru sanāksmē nodot apspriešanai Tieslietu ministrijas izveidotajā Latvijas Administratīvo pārkāpumu kodeksa pastāvīgajā darba grupā, atbildīgo ministriju ministriem saskaņotos likumprojektus iesniegt noteiktā kārtībā Ministru kabinetā). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreizējā situācija un problēmas, kas saistītas ar LAPK ir izklāstītas informatīvajā ziņojumā *"Nozaru administratīvo pārkāpumu kodifikācijas ieviešanas sistēma"* (Ministru kabineta 2014. gada 22. aprīļa sēdes protokola Nr. 24, 26.§) un "*Nozaru administratīvo pārkāpumu kodifikācijas ieviešanas sistēmas īstenošana*" (Ministru kabineta 2016.gada 13.decembra sēdes protokola Nr.68, 67.§).Likumprojekta *"Grozījumi Enerģijas dzērienu aprites likumā"* (turpmāk – likumprojekts) mērķis ir Valsts policijas un pašvaldības policijas kompetencē esošo administratīvo pārkāpumu procesu par enerģijas dzērienu pārdošanu personām, kuras nav sasniegušas 18 gadu vecumu, (LAPK 155. panta astotā daļa) ietvert Likumā, kā arī veikt citus nepieciešamos precizējumus. Enerģijas dzērienu pārdošana personām, kuras nav sasniegušas 18 gadus, ir administratīvais pārkāpums, kas aizskar būtiskas sabiedriskās intereses, tādēļ Likumānepieciešams saglabāt LAPK ietvertos administratīvos sodus.Likumprojekta 1. pants paredz papildināt Likumu ar 5. pantu, kurā tiek pārņemta LAPK 155. panta astotā daļa attiecībā uz sodu, kas tiek piemērots par enerģijas dzērienu pārdošanu personām, kuras ir jaunākas par 18 gadiem. Par likumprojekta 1. pantā minēto pārkāpumu noteikta administratīvā atbildība, piemērojot naudas sodu pārdevējam par enerģijas dzērienu pārdošanu personām, kuras ir jaunākas par 18 gadiem, no divdesmit astoņām līdz trīsdesmit piecām naudas soda vienībām, bet juridiskajai personai — no septiņdesmit līdz simts četrdesmit naudas soda vienībām.LAPK 214.1panta pirmā daļa nosaka, ka pašvaldības policija izskata šā kodeksa 155. pantā paredzētās administratīvās pārkāpumu lietas, tai skaitā pārkāpumus, kas ir saistīti ar enerģijas dzērienu pārdošanu personām, kuras ir jaunākas par 18 gadiem. Tāpat LAPK 214. panta pirmā daļa nosaka, ka Valsts policija izskata arī 155. panta astotajā daļā paredzēto administratīvo pārkāpumu lietas. Tādējādi likumprojekta 1.pantā ir noteikts, ka administratīvā pārkāpuma procesu par enerģijas dzērienu pārdošanu personām, kuras ir jaunākas par 18 gadiem, veic pašvaldības policija vai Valsts policija. Likuma 3.panta piektajā daļā ir noteikts, ka enerģijas dzērienu apritē aizliegts iesaistīt personas, kuras ir jaunākas par 18 gadiem. Atbilstoši Labklājības ministrijas 2018.gada 21.februāra vēstulē Nr. 31-06/306 minētajam, bērnus līdz 15 gadiem ir aizliegts nodarbināt patstāvīgā darbā, pamatojoties uz Darba likuma 37.panta pirmo daļu. Savukārt atbilstoši Darba likuma 37.panta ceturtajai daļa, 15 līdz 18-gadīgus pusaudžus ir aizliegts nodarbināt darbos īpašos apstākļos, kas saistīti ar paaugstinātu risku viņu drošībai, veselībai, tikumībai un attīstībai. Darbus, kuros aizliegts nodarbināt pusaudžus, un izņēmumus, kad nodarbināšana šajos darbos ir atļauta saistībā ar pusaudža profesionālo apmācību, nosaka Ministru kabinets. Papildus Bērnu tiesību aizsardzības likuma (turpmāk – BTAL) 48.panta otrajā daļā ir ietverts aizliegums bērnam strādāt darbus, kas tieši saistīti ar alkoholisko vai enerģijas dzērienu ražošanu, izmēģināšanu, glabāšanu, lietošanu, kā arī tirdzniecību vai reklāmu, izņemot gadījumu, kad bērns saskaņā ar attiecīgās profesionālās izglītības programmas praktiskās daļas apguvi atrodas mācību praksē, kura tiek veikta prakses vadītāja klātbūtnē un kuras gaitā tiek nodrošināta ar darba aizsardzību saistīto normatīvo aktu ievērošana. Atbilstoši Labklājības ministrijas sniegtajai informācijai, ja Valsts Darba inspekcija konstatē, ka darba devējs nav ievērojis Darba likuma 37.panta ceturtajā daļā un citos likumos, tai skaitā Likumā un BTAL, kā arī MK noteikumos noteiktos aizliegumus, piemēro sodu, kas ir paredzēts LAPK 41.panta pirmajā daļā. Labklājības ministrija, veicot nozaru administratīvo pārkāpumu kodifikācijas procesu Darba likumā, paredz pārņemt LAPK 41.panta pirmajā daļā paredzēto sodu (pieņemts Saeimā 1.lasījumā Nr: 943/Lp12 (2017)). Savukārt enerģijas dzērienu reklāmas ierobežojumi ir noteikti Likuma 4.pantā. Vienlaikus atsevišķi aizliegumi attiecībā uz enerģijas dzērienu reklāmas adresēšanu bērniem, kā arī bērnu izmantošanu reklāmās, iekļauti arī Reklāmas likuma 5.panta trešajā daļā. Enerģijas dzērienu reklāmas ierobežojumus un tajā ietveramo informāciju kontrolē Patērētāju tiesību aizsardzības centrs (turpmāk – PTAC), atbilstoši Reklāmas likuma 13.panta pirmajai daļai un Ministru kabineta 2006.gada 1.augusta noteikumiem Nr.632 “Patērētāju tiesību aizsardzības centrs nolikumu”, kā arī Nacionālā elektronisko plašsaziņas līdzekļu padome atbilstoši kompetencei. Tāpat Veselības ministrija, tiekoties ar Pārtikas un veterināro dienestu (turpmāk – PVD) un PTAC pārstāvjiem 2017.gada 13.septembrī, tika informēta, ka Likuma 3.panta trešajā daļā iekļautais aizliegums piedāvāt enerģijas dzērienus degustācijās, kā dāvanu vai kā kompensāciju par citas preces iegādi vai pakalpojumu saņemšanu ir attiecināms uz reklāmas ierobežojumiem un to kontrolē PTAC. Soda apmērs par reklāmas pārkāpumiem, tai skaitā arī par enerģijas dzērienu reklāmas pārkāpumiem, ir noteikts Reklāmas likuma 20.pantā. Savukārt Likuma 3.panta otrajā daļā iekļauto aizliegumu attiecībā uz enerģijas dzērienu mazumtirdzniecību izglītības iestāžu telpās kontrolē PVD, kas atbilstoši Ministru kabineta 2005.gada 22.februāra noteikumiem Nr.142 “Pārtikas un veterinārā dienesta nolikums” kontrolē uztura normas izglītības iestādēs un veic pārtikas apritē iesaistīto uzņēmumu, to procesu un produktu kontroli. Tāpat PVD kontrolē likuma 3.panta ceturtajā daļā paredzēto nosacījumu attiecībā uz enerģijas dzērienu izvietošanu tirdzniecības vietās, kā arī norādes “*Augsts kofeīna saturs. Nav ieteicams bērniem un grūtniecēm vai sievietēm, kas baro bērnu ar krūti*” lietošanu. Administratīvo atbildību par šiem pārkāpumiem, piemērojot naudas sodu, Zemkopības ministrija plāno iekļaut Pārtikas aprites uzraudzības likumā kopā ar citiem pārkāpumiem tirdzniecības, sabiedriskās ēdināšanas un pakalpojumu sniegšanas jomā.Papildus likumprojekta 2. pants nosaka, ka Likums ir papildināms ar pārejas noteikumu: “Likums stājas spēkā vienlaikus ar Administratīvās atbildības likumu.”Identificētās problēmas nav iespējams atrisināt ar citiem līdzekļiem. Likumprojekts atrisinās identificētās problēmas un novērsīs tiesiskā regulējuma nepilnības. |
| 3. | Projekta izstrādē iesaistītās institūcijas un publiskas personas kapitālsabiedrības | Likumprojekts šo jomu neskar. |
| 4. | Cita informācija | Likumprojekts izskatīts Tieslietu ministrijas izveidotajā Latvijas Administratīvo pārkāpumu kodeksa darba grupas 2017.gada 31.augusta sēdē. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mazumtirdzniecības vietas, sabiedriskās ēdināšanas vietas un izbraukuma tirdzniecības uzņēmumi un tajās strādājošie pārdevēji. Valsts policijas un pašvaldības policijas amatpersonas. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts šo jomu neskar. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019. gads | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |   |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  0 |  0 |  0 |  0 |  0 |  0 |  0 |
| 2.1. valsts pamatbudžets |  0 |  0 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 |  0 |  0 |  0 |  0 |  0 |  0 |
| 3.1. valsts pamatbudžets |  0 |  0 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X |  | X |   |   |
| 5. Precizēta finansiālā ietekme | X |  | X |  | X |   |   |
| 5.1. valsts pamatbudžets |   |   |   |   |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Likumprojekts nerada papildus izdevumus valsts budžetā |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Likumprojekts šo jomu neskar. |
| 8. Cita informācija | Pašvaldības policija un Valsts policija 2019.gadā un turpmākajos gados likumprojektā paredzēto pasākumu īstenošanu nodrošinās piešķirto valsts finanšu līdzekļu ietvaros.Ieņēmumi no likumprojektā paredzēto administratīvo sodu piemērošanas tiks ieskaitīti valsts budžeta kopējos ieņēmumos. Ieņēmumi no likumprojektā paredzēto administratīvo sodu piemērošanas plānojami kārtējā gada likumā par valsts budžetu. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedriskā apspriešana projekta izstrādē nav veikta, jo projekts būtiski nemaina esošo regulējumu un neparedz ieviest jaunas politiskās iniciatīvas. |
| 2. | Sabiedrības līdzdalība projekta izstrādē | Likumprojekts šo jomu neskar. |
| 3. | Sabiedrības līdzdalības rezultāti | Likumprojekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts policija un Pašvaldības policija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde tiks nodrošināta esošo funkciju un institucionālās struktūras ietvaros.  |
| 3. | Cita informācija | Nav |

Veselības ministre Anda Čakša

Iesniedzējs: veselības ministre Anda Čakša

Vīza: Valsts sekretārs Aivars Lapiņš

Piķele, 67876075

lasma.pikele@vm.gov.lv